OAV: Tramp Putin bilan iyul oyida uchrashishi mumkin

AQSh prezidenti Donald Tramp Rossiya prezidenti Vladimir Putin bilan G20 sammitining iyul oyidagi yig‘ilishida uchrashish niyatida. Bu haqda Bloomberg Tramp ma’muriyatiga asoslanib ma’lum qildi, deb xabar berdi “Gazeta.ru”.

O‘z navbatida Oq uy vakilining “RIA Novosti”ga ma’lum qilishicha, prezidentlarning Gamburgda bo‘lib o‘tadigan G20 sammiti doirasidagi ushrashuvi hali tasdiqlanmagan.
“Biz jadval bo‘yicha ishlarimizni hali tamonlab bo‘lmadik va bu kabi qarorni qabul qilganimizcha yo‘q”, — dedi manba.
Avvalroq, Putin AQSh bilan munosabatlarda “sovuq urush” yillaridan buyon eng past nuqtaga yetib kelinganini aytgandi.